Priekšlikums PADOMES LĒMUMS par nostāju, kas Eiropas Savienībai jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz to, kā pielāgot tehnikas attīstībai Noteikumus Nr. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 un 129 un kā pielāgot tehnikas attīstībai Apvienoto Nāciju Organizācijas Eiropas Ekonomikas komisijas Vispārējos tehniskos noteikumus Nr. 12 /* COM/2013/079 final - 2013/0050 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Starptautiskā līmenī saskaņotus standartus izstrādā Apvienoto Nāciju Organizācijas Eiropas Ekonomikas komisija (ANO EEK), un to mērķis ir likvidēt tehniskos šķēršļus tirdzniecībā ar mehāniskajiem transportlīdzekļiem starp Pārskatītā 1958. gada nolīguma pusēm, lai nodrošinātu šo transportlīdzekļu augstu drošuma līmeni un vides aizsardzību. Ar Padomes 1997. gada 27. novembra Lēmumu 97/836/EK Savienība ir pievienojusies Apvienoto Nāciju Organizācijas Eiropas Ekonomikas komisijas (“ANO EEK”) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums)[1], un ar Padomes 2000. gada 31. janvāra Lēmumu 2000/125/EK par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”)[2], Savienība pievienojās Paralēlajam nolīgumam. Transportlīdzekļu noteikumu saskaņošanas pasaules foruma ANO EEK WP29 sanāksmes notiek trīs reizes gadā: katra kalendārā gada martā, jūnijā un novembrī. Lai sekmētu tehnikas attīstību, katrā sesijā spēkā esošajiem ANO EEK noteikumiem vai vispārējiem tehniskajiem noteikumiem pieņem jaunus grozījumus. Pirms katras WP29 sanāksmes šos grozījumus jau iepriekš apstiprina kāda no sešām WP29 darba grupām. Līdz ar to, ja ir sasniegts nepieciešamais kvorums un starp līgumslēdzējām pusēm ir kvalificēts balsu vairākums, WP29 sanāksmē notiek galīgais balsojums par grozījumu, papildinājumu un labojumu pieņemšanu. ES ir līgumslēdzēja puse diviem WP29 nolīgumiem (1958. gada un 1998. gada nolīgumiem) un tā balso dalībvalstu vārdā. Katru reizi tiek sagatavots Padomes lēmums, t. s. “megalēmums”, kurā ietverts visu grozījumu, papildinājumu un labojumu saraksts un ar kuru Komisiju pilnvaro WP29 sanāksmēs balsot dalībvalstu vārdā. Šis Padomes lēmums nosaka Savienības nostāju balsojumā par grozījumiem, papildinājumiem un labojumiem, kas iesniegti balsošanai 2013. gada marta WP29 sanāksmē, kura notiks 2013. gada 12.-15. martā. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMI Apspriešanās ar Mehānisko transportlīdzekļu tehnisko komiteju notika 2013. gada 6. februārī, un dalībvalstu ekspertu komentāri tika ņemti vērā. 3. PRIEKŠLIKUMA JURIDISKIE ASPEKTI · Ierosināto pasākumu kopsavilkums Ar priekšlikumu nosaka Savienības nostāju balsojumā par grozījumiem ANO EEK Noteikumos Nr. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 un 129 un 1. labojumu ANO EEK Vispārējos tehniskajos noteikumos Nr. 12. · Juridiskais pamats Lai būtu ņemtas vērā Līguma par Eiropas Savienības darbību īpatnības, 1. un 2. apsvērumā minētais līdzšinējais juridiskais pamats ir aizstāts ar tiešu atsauci uz 218. panta 9. punktu. · Subsidiaritātes princips Balsojumā atbalstīt tādus starptautiskos instrumentus kā ANO EEK noteikumu un vispārējo tehnisko noteikumu projekti un to iekļaušanu Savienības mehānisko transportlīdzekļu tipa apstiprināšanas sistēmā, ir pilnvarota tikai Savienība. Tas ne tikai nepieļauj iekšējā tirgus sadrumstalotību, bet nodrošina arī vienādus veselības un drošuma standartus visā Savienībā. Tas sniedz arī apjomradītus ieguvumus: ražojumus var izgatavot visam Savienības tirgum un pat starptautiskajam tirgum, nepielāgojot tos katras atsevišķas dalībvalsts nacionālās tipa apstiprināšanas prasībām. Tādējādi priekšlikums ir saskaņā ar subsidiaritātes principu. · Proporcionalitātes princips Priekšlikums atbilst proporcionalitātes principam, jo tas paredz vienīgi tos pasākumus, kas ir vajadzīgi, lai sasniegtu mērķus, kas saistīti ar iekšējā tirgus pareizu darbību, vienlaikus nodrošinot augstu sabiedrības drošības un aizsardzības līmeni. · Juridisko instrumentu izvēle Ierosinātais juridiskais instruments: Padomes lēmums. Padomes lēmums tiek uzskatīts par piemērotu instrumentu atbilstīgi LESD 218. panta 9. punkta prasībām. 2013/0050 (NLE) Priekšlikums PADOMES LĒMUMS par nostāju, kas Eiropas Savienībai jāieņem attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz to, kā pielāgot tehnikas attīstībai Noteikumus Nr. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 un 129 un kā pielāgot tehnikas attīstībai Apvienoto Nāciju Organizācijas Eiropas Ekonomikas komisijas Vispārējos tehniskos noteikumus Nr. 12 EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 114. pantu un 218. panta 9. punktu, ņemot vērā Eiropas Komisijas priekšlikumu, tā kā: (1) Ar Padomes 1997. gada 27. novembra Lēmumu 97/836/EK[3] Savienība pievienojās Apvienoto Nāciju Organizācijas Eiropas Ekonomikas komisijas (“ANO EEK”) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums). (2) Ar 2000. gada 31. janvāra Lēmumu 2000/125/EK[4] Savienība pievienojās Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”). (3) Ar Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”)[5], dalībvalstu apstiprināšanas sistēmas aizstāja ar Savienības apstiprināšanas procedūru, izveidojot saskaņotu sistēmu, kas ietver administratīvus noteikumus un vispārējas tehniskas prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO EEK noteikumus iekļāva ES transportlīdzekļu tipa apstiprināšanas sistēmā vai nu kā tipa apstiprinājuma prasības, vai kā Savienības tiesību aktu alternatīvas. Kopš tika pieņemta Direktīva 2007/46/EK, Savienības tiesību aktus ES transportlīdzekļu tipa apstiprināšanas sistēmā aizvien biežāk aizstāj ANO EEK noteikumi. (4) Prasības attiecībā uz konkrētiem elementiem vai funkcijām, uz kurām attiecas ANO EEK Noteikumi Nr. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 un 129, un Vispārējie tehniskie noteikumi Nr. 12, būtu jāpielāgo atbilstīgi gūtajai pieredzei un tehnikas attīstībai. (5) Ir lietderīgi noteikt nostāju, kas Savienības vārdā jāieņem Pārskatītā 1958. gada Nolīguma Administratīvajā komitejā un Paralēlā nolīguma Izpildu komitejā attiecībā uz grozījumiem, kas jāveic minētajos ANO EEK tiesību aktos, IR PIEŅĒMUSI ŠO LĒMUMU. 1. pants Nostāja, kas Eiropas Savienībai jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā 2013. gada 12.–15. martā, ir atbalstīt ierosinātos grozījumus, kas uzskaitīti pielikumā. 2. pants Šis lēmums stājas spēkā tā paziņošanas dienā. 3. pants Šis lēmums ir adresēts Eiropas Komisijai. Briselē, Padomes vārdā ‑ priekšsēdētājs PIELIKUMS Lēmuma 1. pantā minētais saraksts. Priekšlikums par Noteikumu Nr. 3 (Mehānisko transportlīdzekļu atstarojošās ierīces) 02. grozījumu sērijas 14. papildinājumu || ECE/TRANS/WP.29/2013/13 Priekšlikums par Noteikumu Nr. 6 (Virzienrādītāji) 01. grozījumu sērijas 24. papildinājumu || ECE/TRANS/WP.29/2013/14 Priekšlikums par Noteikumu Nr. 7 (Gabarītgaismas lukturi, bremžu signāllukturi un kontūrgaismas lukturi) 02. grozījumu sērijas 22. papildinājumu || ECE/TRANS/WP.29/2013/15 Priekšlikums par Noteikumu Nr. 13 (Smago transportlīdzekļu bremžu sistēma) 11. grozījumu sērijas 3. labojumu || ECE/TRANS/WP.29/2013/26 Priekšlikums par Noteikumu Nr. 19 (Priekšējie miglas lukturi) 04. grozījumu sērijas 5. papildinājumu || ECE/TRANS/WP.29/2013/16 Priekšlikums par Noteikumu Nr. 37 (Kvēlspuldzes) 03. grozījumu sērijas 41. papildinājumu || ECE/TRANS/WP.29/2013/17 Priekšlikums par Noteikumu Nr. 43 (Bezšķembu stiklojuma materiāls) 01. grozījumu sērijas 2. papildinājumu || ECE/TRANS/WP.29/2013/8 Priekšlikums par Noteikumu Nr. 45 (Priekšējo lukturu tīrītāji) 01. grozījumu sērijas 8. papildinājumu || ECE/TRANS/WP.29/2013/19 Priekšlikums par Noteikumu Nr. 46 (Netiešās redzamības ierīces) 03. grozījumu sērijas 2. papildinājumu un 04. grozījumu sērijas 01. papildinājumu || ECE/TRANS/WP.29/2013/9 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 04. grozījumu sērijas 11. papildinājumu || ECE/TRANS/WP.29/2013/20 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 05. grozījumu sērijas 4. papildinājumu || ECE/TRANS/WP.29/2013/21 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 06. grozījumu sērijas 2. papildinājumu || ECE/TRANS/WP.29/2013/22 Priekšlikums par Noteikumu Nr. 48 (Apgaismes ierīču un gaismas signālierīču uzstādīšana) 04. grozījumu sērijas 10. papildinājuma, 05. grozījumu sērijas 3. papildinājuma un 06. grozījumu sērijas 1. papildinājuma 1. labojumu || ECE/TRANS/WP.29/2013/28 Priekšlikums par Noteikumu Nr. 51 (M un N kategorijas transportlīdzekļu troksnis) 02. grozījumu sērijas 9. papildinājumu || ECE/TRANS/WP.29/2013/3 Priekšlikums par Noteikumu Nr. 53 (Apgaismes ierīču un gaismas signālierīču uzstādīšana L3 transportlīdzekļos) 01. grozījumu sērijas 14. papildinājuma 1. labojumu || ECE/TRANS/WP.29/2013/29 WP.29-159-02 Priekšlikums par Noteikumu Nr. 60 (Vadības ierīces, ko izmanto mopēdu un motociklu vadītāji) 4. papildinājumu || ECE/TRANS/WP.29/2013/10 Priekšlikums par Noteikumu Nr. 67 (Sašķidrinātas naftas gāzes transportlīdzekļi) 01. grozījumu sērijas 12. papildinājumu || ECE/TRANS/WP.29/2013/11 Priekšlikums par Noteikumu Nr. 69 (Lēngaitas transportlīdzekļu aizmugurējās pazīšanas zīmes) 01. grozījumu sērijas 5. papildinājuma 1. labojumu || ECE/TRANS/WP.29/2013/30 Priekšlikums par Noteikumu Nr. 77 sākotnējās redakcijas (Stāvgaismas lukturi) 16. papildinājumu || ECE/TRANS/WP.29/2013/39 Priekšlikums par Noteikumu Nr. 87 (Dienas gaitas lukturi) 17. papildinājumu || ECE/TRANS/WP.29/2013/23 Priekšlikums par Noteikumu Nr. 91 sākotnējās redakcijas (Sānu gabarītgaismas lukturi) 15. papildinājumu || ECE/TRANS/WP.29/2013/40 Priekšlikums par Noteikumu Nr. 106 (Lauksaimniecības transportlīdzekļu pneimatiskās riepas) 10. papildinājumu || ECE/TRANS/WP.29/2013/6 Priekšlikums par Noteikumu Nr. 109 (Komerciālo transportlīdzekļu atjaunotas pneimatiskās riepas) 1. pārskatītās redakcijas 1. labojumu || ECE/TRANS/WP.29/2013/27 Priekšlikums par Noteikumu Nr. 117 (Riepas: rites pretestība, rites troksnis un saķere ar slapju virsmu) 02. grozījumu sērijas 3. papildinājumu || ECE/TRANS/WP.29/2013/7 Priekšlikums par Noteikumu Nr. 118 (Ugunsizturība) 02. grozījumu sērijas 1. papildinājumu || ECE/TRANS/WP.29/2013/12 Priekšlikums par Noteikumu Nr. 119 (Pagriešanās gaismu lukturi) 01. grozījumu sērijas 3. papildinājumu || ECE/TRANS/WP.29/2013/24 Priekšlikums par Noteikumu Nr. 121 (Kontrolierīču, signalizatoru un indikatoru apzīmējumi) 01. grozījumu sēriju || ECE/TRANS/WP.29/2012/30 Priekšlikums par Noteikumu Nr. [128] (Gaismas diodes (LED) gaismas avoti) 1. papildinājumu || ECE/TRANS/WP.29/2013/25 Priekšlikums par Noteikumu Nr. [129] (Uzlabotās bērnu ierobežotājsistēmas) 1. labojumu || ECE/TRANS/WP.29/2013/31 Priekšlikums par Noteikumu Nr. [129] (Uzlabotās bērnu ierobežotājsistēmas) 1. papildinājumu || ECE/TRANS/WP.29/2013/37 Priekšlikums par Vispārējo tehnisko noteikumu Nr. 12 (Divriteņu transportlīdzekļu vadības ierīces, signalizatori un indikatori) 1. grozījumu || ECE/TRANS/WP.29/2013/34 ECE/TRANS/WP.29/2013/35 ECE/TRANS/WP.29/2012/AC.3/35 [1] OV L 346, 17.12.1997., 78. lpp. [2] OV L 35, 10.2.2000., 12. lpp. [3] OV L 346, 17.12.1997., 78. lpp. [4] OV L 35, 10.2.2000., 12. lpp. [5] OV L 263, 9.10.2007., 1. lpp.